Učiniti priču istinitom, potaknuti nas da nam bude stalo: Razumijevanje onoga što priču čini zanimljivom
​Upute za nastavnike
​Učenici stalno gledaju filmove. No razmišljaju li o tome kako se filmom pripovijeda dobra priča? Kako biste potaknuli učenike da razmišljaju o tome kako filmaši pripovijedaju priče filmom, gledat će jedan Centropin film nekoliko puta, a svaki će se put usredotočiti na drugi aspekt njegove izvedbe: priču, strukturu i filmske tehnike. Centropini su filmovi idealni za ovu aktivnost – zanimljivi su, kratki i kreativnim metodama pripovijedaju priče pomoću naracije, slike i zvuka. 
​Radni list osmislili smo kako bismo učenike potaknuli na promišljanje i analizu:
1. ​priče koja se pripovijeda,
2. ​strukture priče i
3. ​načina na koji se emocije u priči prenose slikom i zvukom, kao i naracijom.
​U nastavku navodimo nekoliko mogućnosti za provedbu ove aktivnosti. Koju god mogućnost odabrali, ostavite dovoljno vremena da učenici razgovaraju o svojim zapažanjima o priči, redoslijedu pripovijedanja te o tome kako se filmaš služi slikom i zvukom kako bi ispričao priču. 
​Predlažemo sljedeće filmove:
· ​Coming of Age in a Time of War (Hrvatska, 18:36 minuta) – poveznica 
· [bookmark: _GoBack]​Matilda Kalef – Three Promises (Srbija, 18:35 minuta) – poveznica 
· ​El Otro Camino: 1492 (Balkanski Sefardi, 12:15 minuta) – poveznica 
· ​Return to Rivne: A Holocaust Story (Ukrajina, 22:30 minuta) – poveznica
​Mogućnosti za provedbu zadatka:
· ​Podijelite razred u četiri skupine i svakoj dodijelite jedan od navedenih filmova. Učenici u skupinama gledaju film prema uputama i zajedno odgovaraju na pitanja s radnog lista.
· ​Ako učenici nemaju na raspolaganju zasebna računala, prikažite jedan film cijelom razredu, a zatim neka učenici u skupinama ispune radne listove i razgovaraju o odgovorima. Predlažemo film o Kurtu Brodmannu.
· ​Ako imate malo vremena za nastavni sat, učenici mogu cijeli zadatak riješiti kod kuće ili kod kuće pogledati film, a zatim na satu ispuniti radni list s učenicima koji su gledali isti film. Nakon toga slijedi rasprava s cijelim razredom.
​Što nas potiče da nam bude stalo?
​Analiza filma kako bismo razumjeli kako snimiti film
​Radni list za učenike
​U ovoj ćete aktivnosti pogledati kratki Centropin film. Vaš je zadatak analizirati kako je filmaš oblikovao film kako biste dobili ideje za snimanje vlastitog filma. 
​Film trebate pogledati tri puta: 
· ​I. dio: Pogledajte film kako biste stekli dojam o priči koja se pripovijeda.
· ​II. dio: Ponovno pogledajte film i obratite pozornost na njegovu strukturu.
· ​III. dio: Pogledajte film još jednom i analizirajte filmske postupke kojima se priča pripovijeda pomoću glazbe i slike.
​Naziv filma: __________________________________________________
· ​I. dio: Koja se priča pripovijeda? (Pogledajte film bez bilježenja, a zatim odgovorite na sljedeća pitanja:) 
· 
1. ​U jednoj rečenici navedite glavnu priču ispričanu u ovom filmu. Koja je glavna poruka odnosno teza filma?
2. ​Kako je filmaš odlučio ispričati priču? Kako je iskoristio jedan njezin aspekt da bi ispričao širu priču (o gradu ili mjestu, odnosno o životu osobe)?
3. ​Je li se neki element filma posebno istaknuo kao važan za pripovijedanje glavne priče – fotografija, slika ili zvuk? Kako je taj element pridonio pripovijedanju?
4. ​S kojim se sukobom ili preprekom suočava glavna osoba ili osobe u filmu? Kako je taj sukob odnosno prepreka riješen ili prevladan?
· ​II. dio: Kako je priča ispričana? (Ponovno pogledajte film i bilježite. Ako je potrebno, zaustavite film kako biste nešto zapisali ILI odgovorite na pitanja nakon gledanja.) 
1. ​Kojim je redoslijedom priča ispričana? (Počinje li na kraju života osobe, u sredini ili na početku? Kako je priča ispričana tako da je svi mogu pratiti?)
2. ​Kako film prelazi s jednog dijela priče na drugi? Koje su informacije uključene? Koje su izostavljene, osobito ako se preskače više godina?
· ​III. dio: Kako zvuk i vizualni elementi pomažu u pripovijedanju? (Pogledajte film još jednom. Ovoga puta odaberite četiri dijela filma u kojima glazba ili zvuk, fotografije ili slike pridonose priči. U tablici navedite kako odabrani zvuk ili slika prenose emocije i/ili činjenice iz priče.)
	 
	Dio priče 
	Korišteni zvuk ili glazba / slika ili fotografija 
	Kako prenosi emocije i/ili činjenice iz priče? 

	1. 
	 
	 
	 

	2. 
	 
	 
	 

	3. 
	 
	 
	 

	4. 
	 
	 
	 



IV. dio: Osvrt. U nekoliko rečenica razmislite o tome kojim se filmskim postupcima filmaš poslužio kako bi vas zainteresirao za priču ispričanu filmom.

